સ્માર્ટ સિટીમાં સમગ્ર કચેરીનો અને શહેરનો વહીવટ પેપર લેસ બનાવવા માટે ઈ-ગવર્નન્સ પ્રોજેક્ટ પણ અમલીકરણની દિશામાં આગળ વધ્યો છે. અંદાજે રૂ. પાંચ કરોડની આ કામગીરી માટે વિવિધ એજન્સીઓ પાસે ટેન્ડર મંગાવાયા હતા. આ ટેન્ડર અંગે પણ આજે નિર્ણય થશે. ગત વર્ષે ચોમાસામાં પાટનગરમાં ચોમેર પાણી ભરાઈ ગયા હતા. પરંતુ અદ્યતન ગટર વ્યવસ્થામાં સેન્સર અને કંટ્રોલ રૂમમાંથી ગટરના લેવલના મોનિટરિંગની સુવિધા હશે, જેના કારણે ગટરોનું મેન્ટેનન્સ વધુ સારી રીતે થઈ શકશે.